त्रिपोली पर नाटो सेनाओं ने किया 11 बार हमला  
लीबिया की राजधानी त्रिपोली में नाटो की सेनाओं ने मंगलवार को विमान से 11 बार हमला किया।
लीबिया की राजधानी त्रिपोली में नाटो की सेनाओं ने मंगलवार को विमान से 11 बार हमला किया। इन हमलों का मकसद मुअम्मर गद्दाफी पर पद छोड़ने के लिए दबाव बढ़ाना था। इससे पहले नाटो सेनाओं ने सोमवार को लीबिया के सरकारी चैनल की बिल्डिंग पर बमबारी की थी जिसमें दो लोगों की मौत हो गई थी और 16 लोग घायल हो गए थे।   नाटो सेनाओं ने कुछ दिन पहले ही चेतावनी दी थी कि पिछले 40 साल से सत्ता पर काबिज़ गद्दाफी को हटाने के लिए वो हमले बढ़ाएगी। नाटो सेनाओं का लीबिया में ये अभियान पिछले 2 महीने जारी है।